Zalavas

Zalavas – kaimas Švenčionių rajono savivaldybėje, 13 km į rytus nuo Pabradės, 9 km į pietus nuo Sarių, Meros dešiniajame krante, prie kelio , 1 km nuo Lietuvos ir Baltarusijos valstybių sienos. Seniūnaitijos centras. Yra Zalavo dvaro sodybos liekanos. Tolėliau vakaruose telkšo ežeras Perūnas, prasideda Pabradės miškai.

 Etimologija 

Kaimo vardas yra vandenvardinis vietovardis, kilęs nuo tekančio Zalavėlės upelio. Iki XVIII a. vietovė vadinosi Miciūnai.

 Istorija 

XIX a. žinomas Zalavo dvaras, buvo vandens malūnas, karšykla. XX a. pradžioje pro kaimą nutiestas Pabradės–Lentupio geležinkelis. 1918 m. įkurta pradinė mokykla. 1937 m. atidaryta nauja Zalavo geležinkelio stotis, sunaikinta II pasaulinio karo metu.

LTSR metais – Baliulių tarybinio ūkio pagalbinė gyvenvietė.

Iki 2010 m. veikė Švenčionių r. Pabradės „Ryto“ gimnazijos Zalavo pradinio ugdymo skyrius.https://www.nsa.smsm.lt/wp-content/uploads/2021/10/Mokyklu-tinklo-pertvarka_.pdf

|}

 Gyventojai 

 Žymūs žmonės 
 Zalavo dvare gimė žymus lietuvių kilmės lenkų maršalas Juzefas Pilsudskis (1867–1935) ir jo broliai etnografas Bronislavas Pilsudskis (1866–1918), politikas Adamas Pilsudskis (1869–1935) ir bankininkas Kazimieras Pilsudskis (1871–1941).

 Šaltiniai 

Kategorija:Švenčionių rajono savivaldybės gyvenvietės